pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีรับจะประเมินสถานการณ์และมาตรการ ในช่วงสัปดาห์สุดท้ายเดือนเมษายน พร้อมขอบคุณทุกคนที่ให้ความร่วมมือเข้าสู่กระบวนการคัดกรองโรค State Quarantine และ Local Quarantine
วันพุธที่ 15 เมษายน 2563
นายกรัฐมนตรีรับจะประเมินสถานการณ์และมาตรการ ในช่วงสัปดาห์สุดท้ายเดือนเมษายน พร้อมขอบคุณทุกคนที่ให้ความร่วมมือเข้าสู่กระบวนการคัดกรองโรค State Quarantine และ Local Quarantine
นายกรัฐมนตรีรับจะประเมินสถานการณ์และมาตรการ ในช่วงสัปดาห์สุดท้ายเดือนเมษายน พร้อมขอบคุณทุกคนที่ให้ความร่วมมือเข้าสู่กระบวนการคัดกรองโรค State Quarantine และ Local Quarantine
วันนี้ (15 เม.ย. 63) เวลา 13.00 น. ณ โถงบัญชาการ ตึกบัญชาการ 1 ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม แถลงผลการประชุมเกี่ยวกับมาตรการช่วยเหลือเยียวยาประชาทุกภาคส่วนที่ได้รับผลกระทบจากสถานการณ์การแพร่ระบาดของเชื้อไวรัสโควิด-19 โดยมีสาระสําคัญดังนี้
นายกรัฐมนตรีแสดงความยินดีกับจํานวนผู้ติดเชื้อไวรัสโควิด-19 ที่ทยอยลดลงในช่วงระยะเวลาที่ผ่านมา ซึ่งจะเป็นตัวชี้วัดสําหรับศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019พิจารณาว่าสามารถผ่อนปรนมาตรการใดบ้าง อย่างไรก็ตามยังคงมีความเสี่ยงสูง ที่จะมีการรวมกลุ่ม ชุมนุมของคน จึงมอบหมายให้หน่วยงานที่เกี่ยวข้อง จัดเตรียมมาตรการทั้งผ่อนปรนและเพิ่มความรัดกุมให้มากขึ้น ซึ่งรัฐบาลจะประเมินสถานการณ์อีกครั้งในช่วงสัปดาห์สุดท้ายของเดือนเมษายน 2563 ทั้งนี้ หากมีการผ่อนปรนมาตรการต้องทําอย่างค่อยเป็นค่อยไป เนื่องจากบางพื้นที่ยังคงมีการแพร่ระบาดของเชื้อไวรัสโควิด-19 อยู่ โดยเฉพาะภาคกลาง กรุงเทพมหานครและปริมณฑล และ ภาคใต้ จึงต้องเตรียมความพร้อมของมาตรการในทุกมิติ รวมทั้งความร่วมมือจากภาคประชาชน หากกลับมาเปิดให้บริการกิจการต่าง ๆ จะต้องมีมาตรการต่างๆ เช่น การวัดอุณหภูมิ การใช้เจลแอลกอฮอล์ล้างมือ การจํากัดปริมาณของผู้เข้าใช้บริการเพื่อไม่ให้มีความแออัดมากเกินไป
นายกรัฐมนตรียังกล่าวถึงการประกาศใช้ พ.ร.ก. การบริหารราชการในสถานการณ์ฉุกเฉิน ซึ่งจะสิ้นสุดในวันที่ 30 เม.ย. 63 นั้น ศบค. จะนําสถานการณ์ในหลายด้านต่างๆ มาพิจารณา แม้ว่าในขณะนี้ความรุนแรงของการแพร่ระบาดมีแนวโน้มลดลงในบางช่วง แต่หากขาดวินัย ความร่วมมือ ละเลยการปฏิบัติตามมาตรการ หย่อนความเข้มงวด อาจกลับมารุนแรงเพิ่มขึ้นได้
นายกรัฐมนตรียังกล่าวถึงกรณีสถานเอกอัครราชทูตในบางประเทศ ได้ขออนุมัติเครื่องบินเช่าเหมาลําเพื่อรับคนไทยเดินทางกลับประเทศ ซึ่งกระทรวงการต่างประเทศและกระทรวงสาธารณสุข จะหารือร่วมกันอีกครั้งเพื่อเตรียมพร้อมรองรับ รวมทั้งสั่งการให้สถานเอกอัครราชทูต กรมการกงสุล ในต่างประเทศดูแลคนไทยทั้งอาหารการกินขระรอที่จะเดินทางกลับ เพราะทุกคนที่กลับมาจะต้องเข้าสู่กระบวนการ State Quarantine จึงต้องดูแลให้ครบถ้วนทั้งคนไทยที่อยากเดินทางกลับเข้าประเทศ และคนที่ต้องการเดินทางออกนอกประเทศ ที่ผ่านมาการเดินทางกลับเข้าประเทศของคนไทยเป็นไปด้วยความเรียบร้อยตามหลักเกณฑ์และจํานวนที่กําหนดไว้ ซึ่งขอบคุณทุกคนที่ให้ความร่วมมือกับทางภาครัฐเข้าสู่กระบวนการคัดกรองโรคทั้ง State Quarantine และ Local Quarantine เป็นเวลา 14 วัน
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงมหาดไทยชี้แจง การใช้งบประมาณตลาดชุมชนประชารัฐ จ.กำแพงเพชร
วันอังคารที่ 28 สิงหาคม 2561
กระทรวงมหาดไทยชี้แจง การใช้งบประมาณตลาดชุมชนประชารัฐ จ.กําแพงเพชร
กระทรวงมหาดไทยชี้แจง การใช้งบประมาณตลาดชุมชนประชารัฐ จ.กําแพงเพชร
วันที่ 24 สิงหาคม 2561 นายนิสิต จันทร์สมวงศ์ รองปลัดกระทรวงมหาดไทยและโฆษกกระทรวงมหาดไทย สํานักงานปลัดกระทรวงมหาดไทย กระทรวงมหาดไทย ชี้แจงประเด็น การใช้งบประมาณตลาดชุมชนประชารัฐ โดยนายธัชชัย สีสุวรรณ ผู้ว่าราชการจังหวัดกําแพงเพชร ได้ให้ข้อเท็จจริง ดังนี้
จังหวัดกําแพงเพชรได้ให้สํานักงานพาณิชย์จังหวัดกําแพงเพชร ตรวจสอบข้อเท็จจริงและชี้แจงกรณีดังกล่าว ทราบว่า กรมการค้าภายในสนับสนุนงบประมาณ ปี 2560 ภายใต้โครงการส่งเสริมตลาดกลาง – ตลาดชุมชน (ตลาดต้องชม) ประชารัฐเพื่อพัฒนาเศรษฐกิจภูมิภาค งบประมาณ 790,000 บาท ซึ่งมีสํานักงานพาณิชย์จังหวัดกําแพงเพชร เป็นหน่วยดําเนินการ
ปัจจุบันสํานักงานพาณิชย์จังหวัดกําแพงเพชรได้ดําเนินงานก่อสร้างซุ้มทางเข้าถนนคนเดิน ขนาดความยาว 17 เมตร สูง 5x8 เมตร จํานวน 2 ซุ้ม และห้องน้ําสาธารณะ ขนาดพื้นที่ 28 ตรม. จํานวน 1 หลัง ซึ่งดําเนินการแล้วเสร็จ เดือนมกราคม 2561 แต่ยังไม่มีการเปิดใช้งาน เนื่องจากจะต้องมีค่าใช้จ่ายในการดูแลบํารุงรักษา ซึ่งทรัพย์สินดังกล่าวเป็นของกรมการค้าภายใน ซึ่งยังไม่ได้มีการส่งมอบให้กับเทศบาลเมืองกําแพงเพชร เพื่อรับไปดูแลบริหารจัดการ สําหรับการจัดซื้อจัดจ้าง ดําเนินการโดยวิธีสอบราคา เนื่องจากวงเงินงบประมาณที่ใช้ในการจ้างมีราคาไม่เกิน 2,000,000 บาท ตามระเบียบสํานักนายกรัฐมนตรีว่าด้วยการพัสดุ พ.ศ. 2535 และที่แก้ไขเพิ่มเติม เป็นการดําเนินการตามขั้นตอนของระเบียบพัสดุ
ทั้งนี้ แนวทางในการดําเนินต่อไปกรมการค้าภายในจะเร่งรัดเจ้าหน้าที่ผู้รับผิดชอบในการส่งมอบทรัพย์สินดังกล่าวให้กับเทศบาลเมืองกําแพงเพชร เพื่อใช้สามารถใช้ประโยชน์จากโครงการได้ต่อไป
---------------------
รัฐบาลไทย-ข่าวทำเนียบรัฐบาล-วธ.เผยผลโพล “วันวิสาขบูชา” ปชช.ร้อยละ 75 ทราบเป็นวันสำคัญของโลก  ร้อยละ 90 ระบุ เป็นวันประสูติ-ตรัสรู้-ปรินิพพานของพระพุทธเจ้า  ปชช. ตั้งใจเวียนเทียน-แต่งชุดไทยไปทำบุญ-เข้าวัดปฏิบั
วันอังคารที่ 29 พฤษภาคม 2561
วธ.เผยผลโพล “วันวิสาขบูชา” ปชช.ร้อยละ 75 ทราบเป็นวันสําคัญของโลก  ร้อยละ 90 ระบุ เป็นวันประสูติ-ตรัสรู้-ปรินิพพานของพระพุทธเจ้า  ปชช. ตั้งใจเวียนเทียน-แต่งชุดไทยไปทําบุญ-เข้าวัดปฏิบั
วธ.เผยผลโพล “วันวิสาขบูชา” ปชช.ร้อยละ 75 ทราบเป็นวันสําคัญของโลก ร้อยละ 90 ระบุ เป็นวันประสูติ-ตรัสรู้-ปรินิพพานของพระพุทธเจ้า
ปชช. ตั้งใจเวียนเทียน-แต่งชุดไทยไปทําบุญ-เข้าวัดปฏิบัติธรรมกับคนในครอบครัว-ญาติ-แฟนแนะผลิตสื่อเผยแพร่ โซเชียลมีเดีย
นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) เปิดเผยว่า ได้รับรายงานผลการสํารวจความคิดเห็น ซึ่งกระทรวงวัฒนธรรม (วธ.) ร่วมกับสวนดุสิตโพล มหาวิทยาลัยสวนดุสิต สํารวจความคิดเห็นประชาชนเนื่องในวันวิสาขบูชา โดยปีนี้ตรงกับวันที่ 29 พ.ค. 2561 จากกลุ่มตัวอย่าง 2,599 คน ทั่วประเทศ ทั้งนี้จากการสํารวจความคิดเห็นประชาชนพบว่า ร้อยละ 75.23 ทราบว่าองค์การสหประชาชาติกําหนดให้“วันวิสาขบูชา”เป็นวันสําคัญของโลกและร้อยละ 90.62 ทราบถึงความสําคัญของวันวิสาขบูชาว่า เป็นวันที่พระพุทธเจ้าประสูติ เป็นวันที่พระพุทธเจ้าตรัสรู้ คือความสําเร็จ และเป็นวันที่พระพุทธเจ้าปรินิพพาน
นายวีระ กล่าวอีกว่า ส่วนสิ่งที่ชาวพุทธตั้งใจจะทําในเทศกาลวันวิสาขบูชาปีนี้พบว่า ร้อยละ 70.33 จะไปเวียนเทียน ร้อยละ 63.02 แต่งชุดผ้าไทยไปทําบุญตักบาตร ร้อยละ 50.23 แต่งชุดขาวเข้าวัดปฏิบัติธรรม ร้อยละ 49.86 ถือศีล 5 หรือ ศีล 8 ร้อยละ 48.62 ลด ละ เลิก อบายมุข นอกจากนี้ เมื่อสอบถามว่าหากมีโอกาสไปทําบุญวันวิสาขบูชาจะชวนใครไปด้วย อันดับ 1 ระบุว่าจะชวน พ่อแม่ พี่ น้อง รองลงมา ญาติผู้ใหญ่ ปู่ย่า ตายาย แฟน/คู่สมรส เพื่อน/เพื่อนที่ทํางาน/เพื่อนบ้าน
นายวีระ กล่าวต่อไปว่า ผลสํารวจยังสอบถามภาครัฐ และ วธ. ควรจัดกิจกรรมประเภทใด เพื่อดึงดูดให้วัยรุ่นหรือคนรุ่นใหม่หันมาเข้าวัดในวันวิสาขบูชามากขึ้น อันดับ 1 บอกว่า ควรจัดทําสื่อประชาสัมพันธ์ทางโซเชียลมีเดีย เพื่อเข้าถึงวัยรุ่นได้ง่ายและรวดเร็ว เช่น เฟสบุ๊ค ไลน์ ทวิตเตอร์ อินสตาแกรม เป็นต้น รองลงมาจัดนิทรรศการเกี่ยวกับวันสําคัญทางศาสนาในรูปแบบที่ทันสมัย และน่าสนใจ จัดประกวดแข่งขันที่เกี่ยวข้องกับพระพุทธศาสนา อาทิ ประกวดภาพถ่าย คลิปวีดิโอ หนังสั้น ฯลฯและร่วมมือกับกระทรวงศึกษาธิการนํานักเรียน นักศึกษา เข้าร่วมกิจกรรมทางพุทธศาสนาในทุกเทศกาล
นอกจากนี้ ควรส่งเสริม และสนับสนุนให้มีพระนักเทศน์ที่มีวิธีการและรูปแบบในการเทศน์ที่สนุกสนานและสอดแทรกธรรมะเพื่อดึงดูดให้วัยรุ่นหรือคนรุ่นใหม่หันมาเข้าวัดมากขึ้น อาทิ พระมหาสมปอง ตาลปุตฺโต พระมหาวุฒิชัย วชิรเมธี ฯลฯ และร่วมมือกันระหว่างภาครัฐ ภาคเอกชน และภาคประชาชน เพื่อสร้างการรับรู้และจัดกิจกรรมทางพระพุทธศาสนา โดยให้บุคคลที่มีชื่อเสียงเป็นผู้เชิญชวนเข้าร่วมกิจกรรม อาทิ นายกรัฐมนตรี ศิลปิน นักร้อง นักแสดง ฯลฯ
รัฐบาลไทย-ข่าวทำเนียบรัฐบาล-จุรินทร์ นำ พาณิชย์-เกษตร  ร่วมมือเชื่อมฐานข้อมูลสินค้าเกษตร  BigData
วันอังคารที่ 12 พฤศจิกายน 2562
จุรินทร์ นํา พาณิชย์-เกษตร  ร่วมมือเชื่อมฐานข้อมูลสินค้าเกษตร  BigData
(12 พฤศจิกายน 2562)  นายจุรินทร์ ลักษณวิศิษฏ์  รองนายกรัฐมนตรีและรัฐมนตรีว่าการกระทรวงพาณิชย์  เปิดเผยว่า ได้มอบหมายให้ กระทรวงเกษตรและสหกรณ์ และกระทรวงพาณิชย์ ประชุมหารือร่วมกันเพื่อกําหนดแนวทางความร่วมมือบูรณาการในระดับส่วนกลาง
เรื่องเชื่อมโยงฐานข้อมูลสินค้าเกษตร (Big Data) ในระดับจังหวัด ระดับภูมิภาค และระดับประเทศเพื่อใช้ในการบริหารจัดการทั้งระบบเพื่อให้สินค้าเกษตรที่ผลิตได้มีความสมดุล ทั้งในด้านปริมาณความต้องการซื้อ และความต้องการขายซึ่งจะส่งผลให้สินค้าเกษตรมีเสถียรภาพด้านราคาทําให้เกษตรกรมีรายได้ และมีคุณภาพชีวิตที่ดีขึ้น
นายจุรินทร์ กล่าวว่า ในส่วนกระทรวงพาณิชย์ ได้มอบหมายให้สํานักงานนโยบายและยุทธศาสตร์การค้า(สนค.) ให้จัดทําระบบกํากับและติดตามนโยบายด้านการบริหารจัดการสินค้าเกษตรสําคัญ 5 รายการ ได้แก่ ข้าว ปาล์มน้ํามัน ยางพารา มันสําปะหลัง และข้าวโพดเลี้ยงสัตว์ เพื่อนํามาศึกษาวิเคราะห์สําหรับประกอบการตัดสินใจเชิงนโยบายและยุทธศาสตร์ของผู้บริหารระดับสูงของกระทรวง
และ สนค. ได้หารือร่วมกับผู้อํานวยการและเจ้าหน้าที่ศูนย์เทคโนโลยีสาระสนเทศและการสื่อสาร สํานักงานปลัด กระทรวงเกษตรและสหกรณ์ เกี่ยวกับแนวทางการจัดทํา MOU ด้านการเชื่อมโยงข้อมูลระหว่างกระทรวงพาณิชย์กับกระทรวงเกษตรและสหกรณ์
โดยการดําเนินการเริ่มจากด้านการบริหารจัดการสินค้าเกษตรทั้งระบบเพื่อให้สินค้าเกษตรที่ผลิตได้มีความสมดุล ทั้งในด้านปริมาณความต้องการซื้อและความต้องการขาย ซึ่งจะส่งผลให้สินค้าเกษตรมีเสถียรภาพด้านราคา และจัดเตรียมข้อมูลให้อยู่ในรูปแบบที่พร้อมเชื่อมโยงสู่ระบบฐานข้อมูล เพื่อนําไปสู่การจัดทําระบบกํากับ และติดตามนโยบาย ซึ่งจะเป็นกลไกในการขับเคลื่อนไปสู่การกําหนดนโยบายและยุทธศาสตร์ในการบริหารจัดการสินค้าเกษตรทั้งระบบต่อไป
สําหรับรายละเอียดของ MOU หรือข้อตกลง คือ ส่งเสริมสนับสนุนการเชื่อมโยงข้อมูลเชิงลึกเพื่อใช้ในการตัดสินใจกําหนดนโยบาย และยุทธศาสตร์ ด้านการบริหารจัดการสินค้าเกษตรทั้งระบบ รวมถึงการปลดล๊อคเงื่อนไข หรือกฎระเบียบที่เป็นอุปสรรคต่อการใช้ประโยชน์ข้อมูลเพื่อการตัดสินใจภาครัฐ ร่วมกันพัฒนาและดําเนินการปรับเปลี่ยนรูปแบบการเก็บข้อมูล ที่สนับสนุนการใช้ปัญญาประดิษฐ์ รวมถึงพัฒนาฐานข้อมูลกลางให้มีมาตรฐานร่วมกัน เพื่อสร้างการเชื่อมโยงข้อมูลที่มีความต่อเนื่องทันสมัย และเป็นอัตโนมัติ ร่วมกันออกแบบ กระบวนการบริหารจัดการข้อมูลที่เป็นความลับ โดยทั้งสองฝ่ายจะใช้ข้อมูลดังกล่าวสําหรับการประมวลผล และวิเคราะห์สําหรับประกอบการตัดสินใจเชิงนโยบาย และยุทธศาสตร์ สําหรับผู้บริหารระดับสูง โดยจะรักษาความลับ และไม่เปิดเผยไม่ว่ากรณีใด เว้นแต่ได้รับอนุญาตเป็นลายลักษณ์อักษรจากหน่วยงานเจ้าของข้อมูล ต่อไปคือให้จัดตั้งทีมงานด้านเทคนิคและข้อมูลจากหน่วยงานที่เกี่ยวข้อง พร้อมจัดทําแผนปฏิบัติการเพื่อดําเนินการขับเคลื่อนการดําเนินการ ตามประเด็นความร่วมมือ ให้บรรลุผลโดยเร็วและมีประสิทธิภาพ
" การจัดทําบิ๊กดาต้าราวมกันนี้จะเป็นประโยชน์สําหรับการแก้ไขปัญหาประชาชนได้ทันเวลาและตรงกับยุทธศาสตร์ง่ายต่อการตัดสินใจทางนโยบายและสําหรับประเทศไทยซึ่งเป็นพื้นมีสินค้าเกษตรจํานวนมากต้องบูรณาการระหว่างกระทรวง " นายจุรินทร์ กล่าว
รัฐบาลไทย-ข่าวทำเนียบรัฐบาล-มาตรการช่วยเหลืออุตสาหกรรมท่องเที่ยวที่ได้รับผลกระทบจาก COVID-19
วันศุกร์ที่ 20 มีนาคม 2563
มาตรการช่วยเหลืออุตสาหกรรมท่องเที่ยวที่ได้รับผลกระทบจาก COVID-19
วันพฤหัสบดีที่ 19 มีนาคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบมาตรการช่วยเหลืออุตสาหกรรมท่องเที่ยวที่ได้รับผลกระทบจากการแพร่ระบาดของโรค COVID-19 โดยสนับสนุนให้ทุกส่วนราชการจัดประชุมและสัมมนาภายในประเทศ 3 เดือน ระหว่างเดือนเม.ย –มิ.ย. 2563 เพื่อบรรเทาภาระค่าใช้จ่ายของอุตสาหกรรมท่องเที่ยวทั้งระบบ แต่จะต้องมีมาตรการป้องกันควบคุมการติดเชื้ออย่างเข้มงวดร่วมกันระหว่างส่วนราชการกับสถานที่จัดสัมมนา เช่น ตรวจคัดกรองผู้เข้าร่วมสัมมนา ทําความสะอาดสถานที่ สวมหน้ากากอนามัย เป็นต้น โดยผลของมาตรการนี้ จะช่วยให้ผู้ประกอบการท่องเที่ยวชะลอการเลิกจ้างงาน และส่งผลเชิงบวกต่อความรู้สึกของนักท่องเที่ยวชาวไทย และชาวต่างชาติ รวมทั้งนักลงทุนทั่วโลก และยังช่วยประคับประคองเศรษฐกิจไทยให้เดินหน้าต่อไปได้อย่างต่อเนื่อง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เอกสารประกอบการแถลงผลงานรัฐบาล 2 ปี
วันเสาร์ที่ 22 ตุลาคม 2559
เอกสารประกอบการแถลงผลงานรัฐบาล 2 ปี
เอกสารประกอบการแถลงผลงานรัฐบาล 2 ปี
รัฐบาลไทย-ข่าวทำเนียบรัฐบาล-รมต.นร. เป็นประธานเปิดงานสัมมนาเชิงวิชาการ เรื่อง สถาบันพระมหากษัตริย์กับความมั่นคง เพื่อร่วมกันดำเนินงานด้านความมั่นคงชาติ และเป็นแนวทางปฏิบัติแก่ส่วนราชการให้มีประสิทธิผลสูงสุด
วันจันทร์ที่ 31 ตุลาคม 2559
รมต.นร. เป็นประธานเปิดงานสัมมนาเชิงวิชาการ เรื่อง สถาบันพระมหากษัตริย์กับความมั่นคง เพื่อร่วมกันดําเนินงานด้านความมั่นคงชาติ และเป็นแนวทางปฏิบัติแก่ส่วนราชการให้มีประสิทธิผลสูงสุด
รมต.นร. เป็นประธานเปิดงานสัมมนาเชิงวิชาการ เรื่อง สถาบันพระมหากษัตริย์กับความมั่นคง เพื่อร่วมกันดําเนินงานด้านความมั่นคงชาติ และเป็นแนวทางปฏิบัติแก่ส่วนราชการให้มีประสิทธิผลสูงสุด
วันนี้ (29 กันยายน 2559) เวลา 09.20 น. ณ ตึกสันติไมตรี (หลังนอก) ทําเนียบรัฐบาล นายกรัฐมนตรีมอบหมาย หม่อมหลวงปนัดดา ดิศกุล รัฐมนตรีประจําสํานักนายกรัฐมนตรี เป็นประธานเปิดการประชุมสัมมนาทางวิชาการ เรื่อง "สถาบันพระมหากษัตริย์กับความมั่นคง" จัดโดย สํานักงานสภาความมั่นคงแห่งชาติ เพื่อร่วมกันดําเนินงานด้านความมั่นคงชาติ และเป็นแนวทางปฏิบัติแก่ส่วนราชการให้มีประสิทธิผลสูงสุด โดยมีผู้ร่วมงานประกอบด้วย องคมนตรี ศาสตราจารย์เกียรติคุณ นายแพทย์ เกษม วัฒนชัย พลเอก จรัล กุลละวณิชย์ สื่อมวลชน และผู้มีเกียรติที่เข้าร่วมงานจํานวนประมาณ 300 คน
โอกาสนี้ หม่อมหลวงปนัดดา ดิศกุล รัฐมนตรีประจําสํานักนายกรัฐมนตรี ได้กล่าวเปิดงานว่า ในนามของรัฐมนตรีประจําสํานักนายกรัฐมนตรีขอกล่าวขอบคุณ นายแพทย์ เกษม วัฒนชัย ที่เป็นผู้ร่างนโยบายแผนงานความมั่นคงแห่งชาติ เรื่อง สถาบันพระมหากษัตริย์กับความมั่นคง สําหรับสถาบันพระมหากษัตริย์นั้น มีความสําคัญ และผูกพันกับสังคมไทยมาโดยตลอด ในฐานะที่ทรงมีคุณูปการต่อความมั่นคงของชาติ ที่ส่งนําพาประเทศชาติให้อยู่รอดปลอดภัยเป็นศูนย์กลางความรัก ความสามัคคีของคนในชาติ เป็นศูนย์รวมจิตใจ และยังเป็นที่ยึดเหนี่ยวจิตใจของประชาชนชาวไทย โดยเฉพาะอย่างยิ่งในยามเกิดวิกฤตการณ์ เช่น การนําพาประเทศไทยให้รอดพ้นจากการเป็นประเทศราชของชาติตะวันตก และในช่วงสงครามเย็นที่ประเทศไทยประสบปัญหาภัยคุกคามจากระบอบคอมมิวนิสต์ พระบาทสมเด็จพระเจ้าอยู่หัวทรงใช้พระปรีชาสามารถ และพระอัจฉริยภาพในการแก้ปัญหาจนกระทั่งรอดพ้นจากปัญหาดังกล่าวได้
รัฐมนตรีประจําสํานักนายกรัฐมนตรี กล่าวต่อไปว่า พระบาทสมเด็จพระเจ้าอยู่หัวทรงประกอบพระราชกรณี ยกิจด้วยพระราชหฤทัยที่มุ่งมั่น เสียสละ เพื่อประชาชนและประเทศชาติ ให้มีความมั่นคง สถาพรมาตลอดระยะเวลาที่ทรงครองสิริราชสมบัติ นอกจากนี้ พระราชดํารัส และพระบรมราโชวาทของพระบาทสมเด็จพระเจ้าอยู่หัวที่ทรงพระราชทานไว้ในโอกาสต่าง ๆ ถือได้ว่าเป็นแบบอย่างที่มีคุณค่าอย่างยิ่งต่อวิธีคิด และวิธีดําเนินชีวิตของประชาชน ตลอดจนวิธีดําเนินงานด้านความมั่นคงของประเทศ
นอกจากนี้ รัฐมนตรีประจําสํานักนายกรัฐมนตรี ได้กล่าวขอบคุณสํานักงานสภาความมั่นคงแห่งชาติที่เป็นหน่วยงานหลักในการดูแลรับผิดชอบเรื่องความมั่นคงของประเทศ ที่ได้ตระหนัก ถึงความสําคัญของการธํารง ไว้ซึ่งความมั่นคงยั่งยืนของสถาบันพระมหากษัตริย์ และได้จัดทําแนวทางการรักษาความมั่นคงสถาบันหลัก ของชาติ ภายใต้ระบอบประชาธิปไตย อันมีพระมหากษัตริย์ทรงเป็นประมุข
โดยตอนท้าย รัฐมนตรีประจําสํานักนายกรัฐมนตรี ได้กล่าวถึงการคาดหวังว่างานในวันนี้จะเป็นส่วนหนึ่งในการกระตุ้นจิตสํานึกของประชาชนในสังคมไทย เพื่อให้รําลึกถึงคุณูปการของสถาบันพระมหากษัตริย์ไทยที่มีต่อประเทศชาติ และประชาชนมาอย่างยาวนานด้วย
-----------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมทางหลวงประกาศปิดบริการมอเตอร์เวย์หมายเลข 7 และหมายเลข 9 ชั่วคราว ตั้งแต่เวลา 22.00 - 04.00 น. ของวันรุ่งขึ้น พร้อมระดมกำลังเจ้าหน้าที่ตรวจเข้มคัดกรองรถ [กระทรวงคมนาคม]
วันอังคารที่ 7 เมษายน 2563
กรมทางหลวงประกาศปิดบริการมอเตอร์เวย์หมายเลข 7 และหมายเลข 9 ชั่วคราว ตั้งแต่เวลา 22.00 - 04.00 น. ของวันรุ่งขึ้น พร้อมระดมกําลังเจ้าหน้าที่ตรวจเข้มคัดกรองรถ [กระทรวงคมนาคม]
กรมทางหลวงประกาศปิดบริการมอเตอร์เวย์หมายเลข 7 และหมายเลข 9 ชั่วคราว ตั้งแต่เวลา 22.00 - 04.00 น. ของวันรุ่งขึ้น พร้อมระดมกําลังเจ้าหน้าที่ตรวจเข้มคัดกรองรถ
ฉบับที่ 343/2563
กรมทางหลวงประกาศปิดบริการมอเตอร์เวย์หมายเลข 7 และหมายเลข 9 ชั่วคราว ตั้งแต่เวลา 22.00 - 04.00 น. ของวันรุ่งขึ้น พร้อมระดมกําลังเจ้าหน้าที่ตรวจเข้มคัดกรองรถ
นายศักดิ์สยาม ชิดชอบ รัฐมนตรีว่าการกระทรวงคมนาคม กล่าวว่า ตามที่ พลเอก ประยุทธ์ จันทร์โอชา นายกรัฐมนตรี ได้มีประกาศสถานการณ์ฉุกเฉิน ห้ามบุคคลใดทั่วราชอาณาจักรออกนอกเคหสถาน ระหว่างเวลา 22.00 - 04.00 น. ของวันรุ่งขึ้น โดยเริ่มตั้งแต่คืนวันที่ 3 เมษายน 2563 เนื่องจากสถานการณ์การแพร่ระบาดของโรคติดเชื้อไวรัส COVID-19 จึงได้สั่งการให้หน่วยงานในสังกัดปฏิบัติตามอย่างเคร่งครัด พร้อมกําหนดมาตรการต่าง ๆ ให้สอดคล้องกับประกาศดังกล่าว
นายสราวุธ ทรงศิวิไล อธิบดีกรมทางหลวง กล่าวว่า กรมทางหลวง (ทล.) ได้ดําเนินการตามนโยบายของรัฐบาลและข้อสั่งการของรัฐมนตรีว่าการกระทรวงคมนาคมด้วยการปิดการจราจรบนทางหลวงพิเศษระหว่างเมือง (มอเตอร์เวย์) ทั้ง 2 สายทางบางส่วนชั่วคราว ได้แก่ มอเตอร์เวย์หมายเลข 7 กรุงเทพฯ - ชลบุรี - พัทยา และมอเตอร์เวย์หมายเลข 9 ช่วงบางปะอิน - บางพลี และช่วงสุขสวัสดิ์ - บางขุนเทียน ตั้งแต่เวลา 22.00 - 04.00 น. ของวันรุ่งขึ้น ตั้งแต่วันที่ 3 เมษายน 2563 เป็นต้นมา โดยเปิดให้ยานพาหนะที่ได้รับอนุญาตผ่านทางในช่วงเวลาดังกล่าวใช้บริการเฉพาะช่องเงินสด ซึ่งสถานการณ์ภาพรวมหลังจากที่เริ่มใช้มาตรการดังกล่าวพบว่า ปริมาณรถที่วิ่งผ่านแต่ละด่านน้อยมาก โดย ทล. ได้จัดเจ้าหน้าปฏิบัติงานร่วมกับตํารวจทางหลวงตั้งจุดคัดกรองบริเวณด่านเก็บค่าผ่านทางต่าง ๆ ตั้งแต่เวลา 22.00 น. พร้อมทั้งจัดเจ้าหน้าที่เฝ้าระวังเหตุการณ์ผ่านระบบกล้อง CCTV ตลอดสายทาง และแจ้งเตือนผู้ใช้ทางเกี่ยวกับการปิดการให้บริการผ่านสื่อต่าง ๆ และป้าย VMS บนเส้นทาง สําหรับรถที่ได้รับอนุญาตตามข้อกําหนด เช่น รถขนส่งสินค้า อุปโภคบริโภค รถขนเวชภัณฑ์ เครื่องมือทางการแพทย์ รถขนส่งน้ํามันเชื้อเพลิง รถขนส่งผลผลิตทางการเกษตร รถขนส่งผู้โดยสารไป - กลับสนามบิน และรถที่ได้รับอนุญาตอื่น ๆ รวมถึงรถฉุกเฉิน รถพยาบาลของเจ้าหน้าที่ สามารถแจ้งเจ้าหน้าที่บริเวณด่านเก็บเงินค่าผ่านทางฯ เพื่อขออนุญาตใช้เส้นทางเป็นกรณีไป สอบถามข้อมูลเพิ่มเติมได้ที่สายด่วนมอเตอร์เวย์ 1586 กด 7 ตลอด 24 ชั่วโมง
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรม เร่งลงพื้นที่ตรวจราชการ ปี 2562 จังหวัดปราจีนบุรี พร้อมติดตามและคลี่คลายปัญหาข้อร้องเรียนในพื้นที่
วันศุกร์ที่ 6 กันยายน 2562
หัวหน้าผู้ตรวจราชการกระทรวงอุตสาหกรรม เร่งลงพื้นที่ตรวจราชการ ปี 2562 จังหวัดปราจีนบุรี พร้อมติดตามและคลี่คลายปัญหาข้อร้องเรียนในพื้นที่
นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม ลงพื้นที่จังหวัดปราจีนบุรีตรวจราชการประจําปีงบประมาณ 2562 รอบที่ 2 ณ สํานักงานอุตสาหกรรมจังหวัดปราจีนบุรี
วันที่ 4 กันยายน 2562 นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม ลงพื้นที่จังหวัดปราจีนบุรีตรวจราชการประจําปีงบประมาณ 2562 รอบที่ 2 ณ สํานักงานอุตสาหกรรมจังหวัดปราจีนบุรี โดยมีนายสิทธา ปัพพานนท์ อุตสาหกรรมจังหวัดปราจีนบุรี พร้อมด้วยนายชวลิต ชัยนิวัฒนา อุตสาหกรรมจังหวัดสระแก้ว และเจ้าหน้าที่ที่เกี่ยวข้อง ให้การต้อนรับพร้อมรายงานผลการปฏิบัติราชการ รวมทั้งปัญหาอุปสรรคที่ดําเนินการตลอดปีงบประมาณ 2562 ในประเด็นสําคัญ เช่น การเบิกจ่ายงบประมาณ การติดตามแก้ไขโรงงานที่มีเรื่องร้องเรียน
ต่อมาเวลา 14.30 น. หัวหน้าผู้ตรวจราชการฯ ได้ลงพื้นที่ติดตามการแก้ไขปัญหาที่เกิดจากการประกอบกิจการโรงงานของบริษัท เวสต์ 2 เอ็นเนอร์ยี่ จํากัด ต.ลาดตะเคียน อ.กบินทร์บุรี จ.ปราจีนบุรี ซึ่งถูกร้องเรียนโดยประชาชนที่อาศัยอยู่บริเวณใกล้เคียง ว่าได้รับผลกระทบจากกลิ่นที่เกิดจากการประกอบกิจการฝังกลบของเสียอุตสาหกรรม ภายหลังตรวจสอบพื้นที่โดยรอบบริเวณโรงงานหัวหน้าผู้ตรวจราชการฯ ได้กําชับให้โรงงานประกอบกิจการด้วยความระมัดระวังและปฏิบัติให้เป็นไปตามกฎหมายอย่างเคร่งครัด และเฝ้าระวังให้มากขึ้นในส่วนของน้ําชะขยะไม่ให้ออกสู่ภายนอก โดยเฉพาะในฤดูฝนที่มีปริมาณน้ํามาก ต้องมีการบริหารจัดการที่ดี ไม่เช่นนั้นอาจก่อให้เกิดปัญหาขึ้นได้
รัฐบาลไทย-ข่าวทำเนียบรัฐบาล-กสร.โชว์ผลงาน Safety 10 เดือน ปรับนายจ้างแล้วกว่า 24 ลบ.
วันศุกร์ที่ 24 สิงหาคม 2561
กสร.โชว์ผลงาน Safety 10 เดือน ปรับนายจ้างแล้วกว่า 24 ลบ.
กรมสวัสดิการและคุ้มครองแรงงาน เผยเดือน ต.ค.-ส.ค.61 ลุยตรวจความปลอดภัยในการทํางานไปแล้วกว่า 1.5 หมื่นแห่ง พบสถานประกอบกิจการปฏิบัติไม่ถูกต้องปรับไปแล้วกว่า 24 ล้านบาท พร้อมส่งเสริมด้านความปลอดภัยมุ่งพัฒนาคุณภาพชีวิตแรงงาน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยผลการขับเคลื่อน Safety Thailand ตามนโยบายของพลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ว่า ในปี งบประมาณ 2561 โดยเริ่มตั้งแต่วันที่ 1 ตุลาคม 2560 จนถึง 31 กรกฎาคม 2561 เป็นเวลา 10 เดือน กสร. ได้ดําเนินการตรวจและบังคับใช้กฎหมายความปลอดภัยในการทํางานอย่างจริงจัง โดยพนักงานตรวจความปลอดภัยได้เข้าตรวจความปลอดภัยในการทํางานของสถานประกอบกิจการไปแล้วกว่า 15,302 แห่ง ครอบคลุมลูกจ้างกว่า 1.2 ล้านคน และได้ดําเนินคดีโดยเปรียบเทียบปรับผู้กระทําผิดตามพระราชบัญญัติ ความปลอดภัย อาชีวอนามัย และสภาพแวดล้อมในการทํางาน พ.ศ. 2554 รวม 205 คดี เป็นเงินทั้งสิ้น 24.78 ล้านบาท
อธิบดีกสร. กล่าวต่อไปว่า นอกจากการตรวจบังคับใช้กฎหมายแล้ว การส่งเสริมและสร้างการรับรู้ผ่านโครงการกิจกรรมต่าง ๆ เช่น การสร้างการรับรู้ผ่านศูนย์พัฒนาองค์ความรู้ความปลอดภัยในการทํางานเฉลิม พระเกียรติฯ ส่งเสริมโครงการสถานศึกษาปลอดภัยซึ่งมีสถานศึกษาให้ความสนใจเข้าร่วมโครงการ 898 แห่ง ตลอดจนสร้างเครือข่ายด้านความปลอดภัยโดยผ่านโครงการจป. จิตอาสา เพื่อเฝ้าระวังอุบัติเหตุ เป็นต้น ทั้งนี้ กสร.มุ่งหวังให้สถานประกอบกิจการทุกแห่งได้ตระหนักถึงความสําคัญของความปลอดภัย ร่วมมือร่วมใจกันในการป้องกันและปรับปรุงด้านความปลอดภัยและสุขภาพอนามัยในการทํางานจนเกิดเป็นวัฒนธรรมความปลอดภัย ในการทํางานและเป็นกลไกสําคัญในการลดอัตราการประสบอันตรายจากการทํางาน เพื่อคุณภาพชีวิตที่ดีของผู้ใช้แรงงานทุกคน
รัฐบาลไทย-ข่าวทำเนียบรัฐบาล-รัฐบาลพักชำระหนี้ต้นเงินและลดดอกเบี้ยให้เกษตรกรผู้ปลูกข้าว
วันศุกร์ที่ 28 เมษายน 2560
$("#video-player3").css("background-color", "#000000");
var container = document.getElementById("video-player3");
flowplayer.conf = {
share       :false,  // --> set share button
// facebook    :true,
// ratio       :9/16,    // --> set ratio
// seekable    :true,
// autoplay    :false,
// splash   : true,
// chromecast  :true,
// auto quality
// hlsQualities:true,
poster      :"https://media.thaigov.go.th/uploads/thumbnail/news/2017/04/3373_S__4259857.jpg", //poster
// swf         :"flowplayer.swf",
// hlsQualities:[{level: -1, label: "ABR"},{level: 1, label: "SD"}, {level: 6, label: "HD"}],
};
flowplayer(container, {
clip: {
sources: [
{
// type: "video/mp4",//ถ้า เป็น streamming application/x-mpegurl
// src:  "vod/testcar.mp4"
// type: "application/x-mpegurl",
// file: "smil.php?filename=hp_2.mp4/playlist.m3u8",
type: "video/mp4",//ถ้า เป็น streamming application/x-mpegurl
src:  "https://media.thaigov.go.th/uploads/vod/155/2017/04/mp3/04รัฐบาลพักชําระหนี้ต้นเงินและดอกเบี้ยให้เกษตรกรผู้ปลูกข้าว.mp3"
}
],
title: "รัฐบาลพักชําระหนี้ต้นเงินและลดดอกเบี้ยให้เกษตรกรผู้ปลูกข้าว  ",
// qualities: ["160p", "260p", "530p", "800p"],
// defaultQuality: "260p"
}
});
รัฐบาลพักชําระหนี้ต้นเงินและลดดอกเบี้ยให้เกษตรกรผู้ปลูกข้าว
รัฐขยายความช่วยเหลือในการบรรเทาภาระหนี้สินให้แก่เกษตรกรผู้ปลูกข้าว ทั้งที่เป็นลูกหนี้ ธ.ก.ส. สหกรณ์ และกลุ่มเกษตรกร
ต่อจากนี้ไป ขอเชิญรับฟังไทยคู่ฟ้า ครับ
รัฐบาลดําเนินโครงการพักชําระหนี้ต้นเงินและลดดอกเบี้ยให้เกษตรกรที่ปลูกข้าวในปีการผลิต 2559/60 โดยให้ครอบคลุมทั้งเกษตรกรที่เป็นลูกหนี้ ธ.ก.ส. และเกษตรกรที่เป็นลูกหนี้ของสหกรณ์หรือกลุ่มเกษตรกรด้วย ทั้งนี้ หนี้สินของเกษตรกรจะต้องเป็นหนี้สินที่กู้ไปเพื่อผลิตข้าวไม่เกิน 5 แสนบาทต่อราย โดยรัฐบาลจะเลื่อนกําหนดชําระคืนต้นเงินและลดดอกเบี้ยเงินกู้ให้ร้อยละ 3 ต่อปี เป็นเวลา 2 ปี ตั้งแต่วันที่ 1 ก.ค. 59 – 30 มิ.ย. 61 เพื่อช่วยบรรเทาภาระหนี้สินและลดต้นทุนในการประกอบอาชีพให้แก่เกษตรกรผู้ปลูกข้าวที่อาจได้รับผลกระทบจากปัญหาภัยธรรมชาติและราคาผลผลิตตกต่ําอย่างเท่าเทียมเสมอภาคกัน และช่วยให้เกษตรกรมีโอกาสฟื้นฟูตนเอง และมีเงินทุนไว้เป็นค่าใช้จ่ายในครัวเรือนอย่างเหมาะสมและไม่เดือดร้อน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดิจิทัลฯ จับมือเอกอัครราชทูตเม็กซิโก สร้างความร่วมมือดิจิทัลเชื่อม 2 ภูมิภาค
วันศุกร์ที่ 23 มีนาคม 2561
รมว.ดิจิทัลฯ จับมือเอกอัครราชทูตเม็กซิโก สร้างความร่วมมือดิจิทัลเชื่อม 2 ภูมิภาค
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ นายไฆเม บีร์กิลิโอ นัวลาร์ต ซานเชซ (H.E. Mr. Jaime Virgilio Nualart Sánchez) เอกอัครราชทูตสหรัฐเม็กซิโกประจําประเทศไทย และเจ้าหน้าที่จากสถานเอกอัครราชทูตฯ ที่เกี่ยวข้องในโอกาสเข้าเยี่ยมคารวะ ซึ่งกระทรวงดิจิทัลฯเล็งเห็นโอกาสถึงการพัฒนาด้านดิจิทัลของไทยและเม็กซิโกให้เป็นไปในทิศทางเดียวกัน โดยปัจจุบันไทยเร่งดําเนินการในการลดช่องว่างด้านดิจิทัล การพัฒนาภาครัฐให้สามารถบริการประชาชนได้อย่างมีประสิทธิภาพ การพัฒนาทรัพยากรมนุษย์ด้านดิจิทัล การพัฒนาโครงสร้างพื้นฐานด้านดิจิทัล และการสนับสนุนให้ภาคเอกชนจากนานาประเทศเข้ามามีส่วนร่วมในการพัฒนานวัตกรรมและเทคโนโลยี โดยการดําเนินการดังกล่าวเป็นการวางรากฐานด้านดิจิทัลให้แก่ประเทศ ซึ่งจะช่วยให้การพัฒนาด้านดิจิทัลของประเทศดําเนินไปได้อย่างรวดเร็วและยั่งยืนต่อไปในอนาคต นอกจากนี้ ทั้งสองฝ่ายยินดีจะสร้างความร่วมมือด้านดิจิทัลระหว่างกันทั้งในระดับทวิภาคี หรือในกรอบความร่วมมือต่างๆ เช่น OECD และ APEC เป็นต้น รวมทั้งเห็นพ้องว่า ไทยสามารถเป็นประตูความร่วมมือด้านดิจิทัลให้แก่เม็กซิโกเข้าสู่กลุ่มประเทศอาเซียน และเม็กซิโกสามารถเป็นประตูให้ไทยเชื่อมโยงไปยังกลุ่มประเทศอเมริกาใต้ได้เช่นกัน เมื่อวันที่ 22 มีนาคม 2561 ณ ห้องรับรอง ชั้น 9 กระทรวงดิจิทัลฯ อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
*****************